rahoitushakemus KIERTOTALOUDEN EKOSYSTEEMIEN JA OSAAMISALUSTOJEN KEHITTÄMISeksi

1. Hankkeen perustiedot

|  |
| --- |
| Hankkeen nimi |
| Haettava avustus  75 %: osaamiskeskus tai osaamisalusta  50 %: uuden ekosysteemin kehittäminen – klusteri, kasvualusta  25 – 50 %: muut hankkeet  Avustusta haetaan yhteensä       euroa. |
| Avustuksen käyttöaika (käyttöaikaa voidaan myöntää 30.6.2023 saakka) |
| Ennakkomaksu  Hankkeelle haetaan 25 % ennakkomaksua myönnetystä valtionavustuksesta.  Ei Kyllä |

1. Hakija

|  |  |  |  |
| --- | --- | --- | --- |
| Päähakijaorganisaatio | | | |
| Postiosoite | | | |
| Mahdolliset muut hakijaorganisaatiot | | | |
| Y-tunnus | Pankkiyhteys IBAN | | BIC |
| Toimiala | pk-yritys  suuri yritys | | Henkilöstön määrä |
| **Hankkeen vastuullinen johtaja** | | | |
| Nimi | | | |
| Asema | | | |
| Organisaatio | | | |
| Puhelinnumero | | Sähköposti | |
| **Hankkeen yhteyshenkilö (jos eri kuin vastuullinen johtaja)** | | | |
| Nimi | | | |
| Asema | | | |
| Organisaatio | | | |
| Puhelinnumero | | Sähköposti | |
| Hankkeeseen osallistuvat asiantuntijat, jos tiedossa (CV:t liitteiksi) | | | |
| Mahdolliset muut yhteistyökumppanit ja näiden rooli | | | |

1. Mahdolliset muut hankkeeseen osallistuvat organisaatiot (Osallistuvien organisaatioiden perustiedot sekä tiedot myönnetyistä de minimis –tuista liitteessä 2)
2. Hankkeen tiivistelmä

|  |  |
| --- | --- |
| Miten hanke edistää kiertotalouden ekosysteemejä? | |
| Hankkeen tausta (tarve hankkeelle, nykytilan kuvaus, liittymäpinnat kansallisiin strategioihin ja linjauksiin) | |
| Hankkeen tavoitteet, tavoiteltava vaikutus, mitattavat ja laadulliset tuotokset ja tulokset sekä kenelle toiminta on suunnattu | |
| Hankkeella tavoiteltavat kiertotalousratkaisut ja suunnitelma niiden jalkauttamisesta | |
| Mitä erityistä hanke tarjoaa kansallisesti tai kansainvälisesti tarkasteltuna? | |
| Suunnitelma osaamisen jakamisesta hankkeen aikana ja sen jälkeen | |
| Alkamisajankohta | Päättymisajankohta |
| Hankkeen keskeiset toimenpiteet ja aikataulu (lisäksi toimintasuunnitelma liitteeksi) | |
| Hankkeen ohjaus ja seuranta (sisältäen mahdollisen perustettavan ohjausryhmän kokoonpano) | |
| Toiminnan jatko hankkeen päättymisen jälkeen | |

1. Kustannukset ja rahoitus (joko tässä tai liitteenä olevassa hankesuunnitelmassa)

Kustannusarvio €

|  |  |
| --- | --- |
|  |  |
| **Palkat sivukuluineen** |  |
| **Yleiskustannukset (vuokrat, toimisto- ja puhelinkulut, yms.)** |  |
| **Ostopalvelut (asiantuntijapalvelut, tietohankinnat, yms.)** |  |
| **Matkakustannukset (valtion matkustussäännön mukaan)** |  |
| **Muut kulut (esim. tapahtumakulut, viestintämateriaalit, koneet ja laitteet)** |  |
| **YHTEENSÄ** |  |

Rahoitussuunnitelma €

|  |  |  |
| --- | --- | --- |
|  |  | **% hankkeen kokonais- budjetista** |
| **Haettu valtionavustus** |  |  |
| **Päähakija 1, mikä?** |  |  |
| **Omarahoitusosuus, mikä?** |  |  |
| **Osallistuja 1, mikä?** |  |  |
| **Osallistuja 2, mikä?** |  |  |
| **Osallistuja 3, mikä?** |  |  |
| **Mahd. tulot, mitä?** |  |  |
| **YHTEENSÄ** |  | **100** |

1. Hakijan taloudellinen toiminta ja de minimis –tuet

Harjoittaako hakija taloudellista toimintaa? Taloudelliseksi toiminnaksi katsotaan tavaroiden tai palveluiden tarjoaminen tietyillä markkinoilla. Merkitystä ei ole organisaation oikeudellisella asemalla (yksityis-/julkisoikeudellinen) tai sillä tavoitteleeko organisaatio voittoa vai ei.

Ei harjoita Kyllä, harjoittaa taloudellista toimintaa

Onko hakijalle myönnetty kuluvan ja kahden edellisen verovuoden aikana de minimis –tukea (Euroopan Komission vähämerkityksistä tukea koskeva asetus (EU 1407/2013)) mukaan lukien esim. valtion myöntämät koronatuet

Ei Kyllä, tarkempi selvitys oheisessa taulukossa

|  |  |  |  |
| --- | --- | --- | --- |
| **Tuen myöntäjä** | **Tuen laatu** | **Tuen määrä (euro)** | **Myöntämispäivämäärä** |
|  |  |  |  |
|  |  |  |  |
|  |  |  |  |

1. Allekirjoitus

|  |  |
| --- | --- |
| Paikka | Päiväys |
| Allekirjoitus (nimenkirjoitusoikeuden omaava henkilö)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Allekirjoittajan asema organisaatiossa    Nimenselvennys | |

1. Hakemuksen liitteet

|  |
| --- |
| Hankesuunnitelma (enintään 5 sivua, kuvataan, mitä hankkeessa tehdään ja tavoitellaan)  Projektin koordinaattorin esittely  Hankkeeseen osallistuvien asiantuntijoiden CV:t (jos he ovat tiedossa)  Todistus hakemuksen allekirjoittajan nimenkirjoitusoikeudesta hakijaorganisaation puolesta |

Hakijalta edellytetään seuraavien velvoitteiden täyttämistä ja tarvittaessa pyydettäessä osoittamista todistuksin:

* hakija on organisaatio ja oikeushenkilö (esim. rekisteröity yhdistys, säätiö, julkisoikeudellinen oikeushenkilö tai yritys), ei yksityishenkilö
* organisaatio on täyttänyt velvollisuutensa suorittaa Suomen lainsäädännön mukaiset verot ja sosiaaliturvamaksut tai, jos organisaatiolla on verovelkaa tai maksamattomia sosiaaliturvamaksuja, se on liittänyt tämän vakuutuksen liitteeksi selvityksen verovelasta ja/tai maksamattomista sosiaaliturvamaksuista sekä maksusuunnitelmasta
* organisaatiota tai sen johtohenkilöä tai edustus-, päätös- tai valvontavaltaa käyttävää henkilöä ei ole tuomittu yritystoimintaan liittyvästä rikoksesta
* organisaatio on ottanut huomioon verotusta, ympäristönsuojelua, työsuojelua, työoloja ja työehtoja koskevat lakisääteiset velvoitteet
* organisaatiolla on toimittaa tilinpäätöstiedot viimeiseltä kahdelta (2) tilikaudelta, tai mikäli tilikausia ei ole ollut, vastaava selvitys taloudellisesta tilasta

Hakemus liitteineen toimitetaan sähköpostilla **4.6.2021 klo 16.15 mennessä**:

[**kirjaamo@tem.fi**](mailto:kirjaamo@tem.fi) **ja kopiona (cc) TEM:n yhteyshenkilölle ulla.palander@tem.fi**

Kirjaamon saatteeseen/viitteeksi on hyvä laittaa   
erikseen näkyviin myös TEM:n yhteyshenkilö.

**Liite 1**

**TIETOJA RAHOITUKSESTA**

1. **Mihin valtionavustus on tarkoitettu?**

Määrärahan (momentti 32.20.42 Kiertotalouden ekosysteemien ja osaamisalustojen kehittäminen) käyttötarkoitukset on määritelty talousarviossa. Varojen käyttöön sovelletaan valtionavustuslakia (688/2001) sekä Euroopan Komission vähämerkityksistä tukea koskevaa asetusta (EU 1407/2013).

Rahoitusta kohdistetaan kestävää kasvua ja elinkeinorakennetta uudistavien kiertotalouden alustojen ja ekosysteemien kehittämiseen sekä julkisen ja yksityisen sektorin yhteistyön hyödyntämiseen innovaatiotoiminnassa. Tavoitteena on käynnistää kansallisia, alueellisia ja kansainvälisiä kiertotalouden voimavaroja hyödyntäviä yksityisten ja julkisen sektorin välisiä innovaatioita ja osaamista kehittäviä kumppanuuksia uusien toimintamallien, liiketoiminnan ja uudistavien työpaikkojen luomiseksi sekä koronan jälkeisen taloudellisen elvytyksen tukemiseksi.

Määrärahalla voidaan tukea globaaleihin haasteisiin, kuten hiilineutraalisuus-tavoitteet ja kestävän kehityksen edistäminen, kohdistuvien isojen kehittämiskokonaisuuksien ja ekosysteemien käynnistämistä ja kokeiluja, osaamisen ja innovaatiokyvykkyyksien kehittämistä, digitaalisia alustaratkaisuja, yritysten ja tutkimusorganisaatioiden muodostamien kansallisesti ja kansainvälisesti verkottuneiden osaamiskeskittymien kehittämistä sekä EU-rahoituksen hyödyntämistä. Lisäksi määrärahalla vahvistetaan kestävien ja innovatiivisten julkisten hankintojen hyödyntämistä kiertotalouden kehitysalustoina sekä edistetään kiertotalouden ekosysteemien kehittämistä osana koronan jälkeisiä elvytystoimia.

Kiertotalouden toiminnan kasvattaminen edellyttää panostuksia kokeilu- pilotointialustoihin sekä yksityisen ja julkisen sektorin välisen yhteistyön vahvistamiseen. Tuotteen tai palvelun kansainvälisille markkinoille pääsy vaatii luotettavia referenssejä liikeidean ja tuotteen toimivuudesta. Kokeilu- ja pilotointialustat mahdollistavat yritysten, asiakkaiden, päätöksentekijöiden sekä innovaatiotoimijoiden välisen arvoverkon muodostumisen sekä tarjoavat alustan kiertotalouden uusien ratkaisujen kehittämiselle ja kansainvälisen vientiä tukeville referensseille.

Osaamiskeskukset ja –alustat voivat olla usean toimijan yhteenliittymiä, joiden tarkoituksena on edistää esim. kiertotalouden alueellisten hyvien käytänteiden tai kokeilujen tulosten levittämistä kansallisesti hyödynnettäväksi osaamiseksi. Aikaisempi kokemus kiertotalouden osaamiskeskustoiminnasta, toimijayhteistyöstä, osaamista kehittävistä kumppanuuksista sekä verkostoista vahvistaa hankkeiden onnistumisen edellytyksiä. Tuettu toiminta ei ole kaupallista toimintaa, mutta se voi tähdätä liiketoiminnallisesti kannattavaksi.

Ekosysteemihankkeiden tulee olla katalyyttihankkeita, jotka eivät toteutuisi ilman hanketukea. Tukea voidaan käyttää myös klusterin kokoamiseen tarvittaviin toimiin ja selvityksiin. Mukana voi olla sekä yksityisiä että julkisia toimijoita, joiden tavoitteena on kiertotalouden systeemisen muutoksen hahmottaminen, arvoketjuissa tarvittava poikkisektoriaalisuuden edistäminen ja toimintatapojen muutostarpeen analysointi.

**Hankkeen toteuttamiseen osallistuvat organisaatiot**

Jos hankkeen toteuttamiseen osallistuu enemmän kuin yksi organisaatio, avustus voidaan myöntää ja maksaa avustuksen saajalle, joka on sitoutunut vastaamaan avustuksen käytöstä koko hankkeeseen ja toimii hankkeen koordinaattorina. Yhteishankkeeseen osallistuvat organisaatiot vahvistavat osallistumisensa yhteishankkeseen aiesopimuksella, joka liitetään tähän hakemukseen.

Avustuksen saaja toimii hankkeen koordinaattorina ja vastaa hankkeen etenemisestä, yhteisen loppuraportin koostamisesta sekä avustuksen maksamisesta hankkeeseen osallistuville organisaatioille TEM:n myöntämän päätöksen mukaisesti. Jokainen hankkeeseen osallistuva organisaatio on velvollinen esittämään loppuraportin yhteydessä itselleen syntyneet kulut omasta kirjanpidostaan (pääkirjan otteet ja valtionavustuksen saajan vahvistus).

1. **Vähämerkityksinen eli de minimis –tuki**

De minimis –tuella tarkoitetaan vähämerkityksistä julkista tukea, jonka määrä on enintään yhteensä 200 000 euroa yhtä yritystä kohden nykyisen ja kahden edellisen verovuoden ajanjaksolla. EU-oikeudessa yrityksen käsite määritellään varsin laajasti. Ratkaisevaa on, harjoittaako organisaatio taloudellista toimintaa, jossa on kyse tavaroiden tai palvelujen tarjoamisesta tietyillä markkinoilla. Myös voittoa tavoittelemattomat tai yleishyödylliset tahot kuten yhdistykset, innovaatiovälittäjät (teknologiakeskukset ja yrityshautomot), kunnalliset kehittämisyhtiöt sekä kolmannen sektorin järjestöt kuuluvat siten EU:n valtiontukisääntöjen ja de minimis –asetuksen piiriin, jos ne harjoittavat taloudellista toimintaa tai jos muut valtiontuen kriteerit täyttyvät.

1. **Kehittämismuodot, eli millaista toimintaa rahoitetaan**

1) Kiertotaloutta edistävien strategisten kasvualustojen ja –ekosysteemien toimeenpanoon;

2) Kiertotalouden ekosysteemien tai arvoverkostojen uudistumista edistävään kehittämiseen;

3) Valtion budjettitalouden organisaatioiden ja korkeakoulujen ja vastaavien julkista tutkimusta tai tiedon levittämistä tekevien organisaatioiden sekä kunnallisten ja muiden julkisten organisaatioiden kiertotaloutta ja sen ekosysteemin kehittymistä edistäviin hankkeisiin.

1. **Millaista toimintaa ei rahoiteta**

* Jo vakiintunutta toimintaa (eli kyse ei ole toimintatuesta)
* Investointihankkeita (toimitilat, laboratoriolaitteet tms.), mutta kehittämistoiminnan kannalta välttämättömän käyttöomaisuuden kuten koneiden ja laitteiden hankinnat ovat tietyin ehdoin harkinnanvaraisesti mahdollisia.
* Liiketoimintaa
* Yksittäisen yrityksen hankkeita
* Pelkästään hankintoja (mutta avustettavat hankkeet voivat sisältää hankintoja). Hankinnoissa noudatettava hankintalakia.

1. **Ekosysteemejä edistävien hankkeiden valinta (arviointikriteerejä)**

TEM kehittää uusia kiertotalouden ekosysteemialoitteita kumppaneiden kanssa. Harkitessaan rahoitusta hankkeille TEM arvioi, miten ne edistävät ekosysteemien mahdollisuutta kehittyä aidoiksi liiketoimintaekosysteemeiksi, joita voi kehittää Business Finlandin välineillä arvoverkostoiksi tai kasvumoottoreiksi. Ekosysteemin kehityspolun alkuvaiheessa ja uutta käyntiin sysäävien kehittämistoimien kohdalla aktiviteetteja ei kuitenkaan voi yleensä tarkasti arvioida kehittyneen ekosysteemin kriteereillä ja pyrkiä pelkästään kohti niitä, vaan arvioinnissa tärkeässä roolissa ovat hankkeen muut ominaisuudet.

1. Tavoitteena aidot kiertotalouden ekosysteemit, eli tavoiteltavan ekosysteemikehityksen ominaisuudet:

* Sopivuus kansalliseen kasvuportfolioon
* Suomalaiset osaamisvahvuudet
* Kyky vastata systeemiseen muutokseen ja toteuttaa sitä yli perinteisten toimialarajojen
* Monipuolinen, sitoutunut, motivoitunut ja osaava toimijajoukko
* Potentiaali vastata maailmanlaajuiseen kysyntään, asemoitua tarkoituksenmukaisesti suhteessa globaaleihin arvoverkostoihin ja ekosysteemeihin sekä kehittyä kansainvälisesti kilpailukykyiseksi
* Ekosysteemin tai arvoketjun tiiviys ja keskinäisriippuvuus
* Avoimuus, vuorovaikutus, yhteistyö ja yhdessä luominen
* Muuntautumiskyky ja itseohjautuvuus
* Kestävää elvytystä tukeva toiminta (esim. työllistävyys, innovaatiopanostus, hiilineutraalisuus)

1. Välineenä laadukkaat hankkeet, eli toteutettavan hankkeen ominaisuudet:

* Uusi hanke eli hanketta ei saa olla aloitettu ennen tuen hakemista
* Selvä ja yhteinen päämäärä
* Hanke tähtää tulevaisuuteen ja sillä on uutuusarvoa
* Projektinjohdon ja -koordinaation laatu, motivaatio ja toteuttajien kyvykkyys
* Toimijoiden sitoutuminen ja heidän resursointinsa hankkeeseen
* Kyky fasilitoida ja edistää hankkeeseen liittyvien toimijoiden välistä yhteistyötä ja yhdessä luomista
* Tarkoituksenmukainen toteuttajajoukko
* Tehokas tulosten hyödyntäminen ja levittäminen joko osana hanketta tai sen jälkeen
* Kansallinen merkitys ja alueiden yli menevä yhteistyö
* Edistää tehokkaasti ekosysteemikehitystä
* Hakijan aiemmat referenssit
* Projektin toimijoiden kokemus ja referenssit liittyen kiertotalouden ekosysteemien ja osaamisalustojen kehittämiseen (alueelliset, kansalliset ja kansainväliset näytöt) sekä julkisen ja yksityisen sektorin yhteistyön hyödyntämiseen
* Konkreettista toimintaa harjoittavat toimijat, joilla on jo asiantuntijat toteuttamassa ekosysteemiä/osaamiskeskusta
* Sitoutuminen suunnittelemaan ja toteuttamaan hankkeen viestintä hankkeessa saatujen oppien levittämistä ja tietoisuuden lisäämistä varten

1. **Muuta**

Hankkeen kustannuksia voidaan hyväksyä aikaisintaan siitä päivämäärästä, kun hakemus on vastaanotettu TEM:n kirjaamoon. Hankkeen aloitusajankohta merkitään päätökseen. Hankkeen hakijaorganisaatioilla eli hankkeen toteuttajilla on yhteisvastuu hankkeesta ja sen vastuista. Hankkeen rahoittaminen ei tee tahosta vielä yhteisvastuullista hankkeen toteuttajaa.

Avustusta voidaan myöntää osaamiskeskuksille ja osaamisalustoille enintään 75 %, uuden ekosysteemin kehittämiseen (klusterit, kasvualustat) enintään 50 % ja muille hankkeille enintään 25 – 50 % hankkeen hyväksytyistä kustannuksista.

Myönteisen rahoituspäätöksen saajalle voidaan maksaa ennakkomaksuna 25 % myönnetystä valtionavustuksesta.

**Liite 2**

**OHJE YHTEISHANKKEENA TOTEUTETTAVASTA HANKKEESTA**

Kiertotalouden ekosysteemien ja osaamiskeskusten kehittämiseen tarkoitettavan hankkeen voi toteuttaa yhteishankkeena. Tällöin tuki myönnetään kahdelle tai useammalle hakijalle yhteisesti ja avustuksensaajat vastaavat hankkeen toteuttamisesta yhteisvastuullisesti.

Kaikkien tuen hakijoiden on täytettävä tuen saajille asetetut edellytykset. Jokainen tuen saaja osallistuu hankkeeseen omalla rahoituksellaan ja osahankkeesta aiheutuvat kustannukset sisällytetään hankkeen kokonaisbudjettiin.

Tukea hakevat kaikki hankkeeseen osallistuvat organisaatiot, jotka valitsevat keskuudestaan yhden päätoteuttajan. Päätoteuttaja toimii hankkeen hallinnoijana ja vastaa yhteydenpidosta työ- ja elinkeinoministeriön kanssa. Hankkeen päätoteuttaja jättää valtionavustuksen rahoitushakemuksen yhteishankkeen toteuttajien puolesta. Hakemuksen liitteenä toimitetaan aiesopimus yhteishankkeen toteuttamisesta (katso ohjeet jäljempänä).

Hankkeen hallinnoijan vastuut:

* rahoitushakemuksen laatiminen ja toimittaminen työ- ja elinkeinoministeriöön (sisältää hankesuunnitelman)
* aiesopimuksen laadinta
* rahoituskokonaisuuden koordinointi ja seuranta (sisältää myös mahdollisten muutosten hakemisen rahoituspäätösteen, aikataulun seuranta)
* hankkeen kokonaisseuranta (sisältää myös de minimis –seurannan koko hankkeen osalta)
* tiedonkulku osallistujien kesken
* yhteydenpito työ- ja elinkeinoministeriöön koko hankkeen osalta
* loppuraportin laadinta ja toimittaminen työ- ja elinkeinoministeriöön (koko hankkeen osalta maksatushakemus, loppuraportti ja muut mahdolliset tiedot)
* tilintarkastuksen toimittaminen koko hankkeen osalta
* valtionavustuksen välittäminen hankkeeseen osallistuville organisaatioille
* kirjanpitoaineiston säilyttäminen hankkeen osalta. Vastaa myös siitä, että muut osallistujat ovat tietoisia kirjanpitomateriaalin säilytysvelvollisuudesta.

Hankkeeseen osallistuvan organisaation vastuut:

* hankkeen hallinnoijan tarvitsemien tietojen toimittaminen rahoitushakemusta varten määräajassa
* aiesopimuksen allekirjoittaminen
* hankesuunnitelman ja rahoituspäätöksen ehtojen noudattaminen
* de minimis –seuranta omalta osalta
* maksatushakemusta ja seurantietoja varten tarvittavien tietojen toimittaminen hallinnoijalle määräajassa (pääkirjan otteet ja valtionavustuksen saajan vahvistus)
* hankkeeseen liittyvien kirjanpito- ja muiden materiaalien säilyttäminen niin, että tuen käytön valvonta on mahdollista

**Yhteishankkeena toteutettavan hankkeen aiesopimuksessa huomioitavaa:**

Aiesopimus yhteishankkeen toteuttamisesta on toimitettava työ- ja elinkeinoministeriöön valtionavustushakemuksen yhteydessä. Sopimuksen allekirjoittavat kaikki hankkeen toteuttamiseen osallistuvat organisaatiot. Sopimuksen allekirjoittajilla tulee olla edustamansa organisaation nimenkirjoitusoikeus. Nimenkirjoitusoikeudet tulee selvittää sopimuksen liitteenä.

**Sopimuksessa tulee olla vähintään seuraavat asiat:**

* projektin nimi
* hankkeeseen osallistuvat organisaatiot ja hankkeen hallinnoija (kaikki tuensaajat, Y-tunnus, organisaation virallinen nimi ja yhteystiedot, tieto saaduista de minimis -tuista)
* jokaisen hankkeeseen osallistuvan organisaation virallinen allekirjoitus (nimenkirjoitusoikeus vahvistettava)
* osallistujat valtuuttavat hankkeen hallinnoijan allekirjoittamaan rahoitushakemuksen, seurantaraportit ja maksatushakemuksen
* sopimuksen voimassaolo
* sovitaan rahaliikenteestä (kuka maksaa kenelle ja milloin). Rahoituspäätöksessä olevat ehdot on huomioitava tämän lisäksi.
* mainitaan, että toimenpiteet, kustannukset ja rahoitus toteutetaan jokaisen osallistujan osalta sopimuksen liitteenä olevien osallistujakohtaisten sisältökuvausten ja budjettien mukaisesti
* hankintojen osalta mainittava, että noudatetaan lakia julkisista hankinnoista ja rahoituspäätöksen ehtoja
* mainittava, että jokaisella hankkeeseen osallistuvalla organisaatiolla on oltava kirjanpitolain mukainen hankekohtainen kirjanpito. Hankkeeseen liittyvä kirjanpito- ja muu aineisto on säilytettävä rahoituspäätöksen ehtojen mukaisesti.
* maininta ministeriön ja valtiontalouden tarkastusviraston oikeudesta suorittaa valtionavustuslain 16§ mukaisia tarkastuksia kaikkiin hankkeeseen osallistuviin organisaatioihin
* hallinnoijan mahdollinen toimivalta edustaa oikeudellisesti kaikkia tuensaajia